recursal/SuperWikiNEXT-32B huggingface dataset:
**Թյուրքան Աքյոլ** (թուրքերեն՝ Türkân Akyol; սեպտեմբերի 12, 1928(1928-09-12), Ստամբուլ, Թուրքիա - սեպտեմբերի 7, 2017(2017-09-07), Անկարա, Թուրքիա), թուրք քաղաքական գործիչ, բժիշկ և գիտնական։ Եղել է Թուրքիայի պատմության առաջին կին նախարարը, ինչպես նաև երկրի առաջին կին ռեկտորը։

Կենսագրություն
--------------

Թյուրքան Աքյոլը ծնվել է 1928 թվականի հոկտեմբերի 12-ին Ստամբուլում։ Նախնական կրթությունը ստացել է Թուրքիայի մի քանի քաղաքներում, քանի որ նրա հայրը եղել է շտաբային սպա։ 1947 թվականին ավարտել է Ստամբուլի աղջիկների Էրենքյոյ դպրոցը։ Աքյոլը բժշկական կրթությունը ստացել է Անկարայի համալսարանում՝ ավարտելով այն 1953 թվականին։ 1965 թվականին ստացել է դոցենտի գիտական աստիճան, իսկ 1970 թվականին՝ պրոֆեսորի գիտական աստիճան։ 1959- 1965 թվականներին գիտական հետազոտություններ է իրականացրել ԱՄՆ-ում, Ֆրանսիայում և Նիդեռլանդներում։

1971 թվականի մարտի 25-ին նշանակվել է Թուրքիայի առողջապահության և սոցիալական ապահովության նախարար՝ Նիհատ Էրիմի կառավարության կազմում։ Նա դարձավ Թուրքիայի պատմության առաջին կին նախարարը։ Նույն տարվա դեկտեմբերի 13-ին անցել է թոշակի և վերադարձել համալսարանական գործունեության։

1980 թվականին ընտրվել է Անկարայի համալսարանի ռեկտոր՝ դառնալով Թուրքիայի առաջին կին ռեկտորը։ Այդ պաշտոնին եղել է մինչև 1982 թվականը, որից հետոո աշխատանքից ազատվել է՝ Խորհրդի հետ ունեցած տարաձայնությունների պատճառով։ Աքյոլը դասավանդել է համալսարանում մինչև 1983 թվականը, երբ Էրդալ Ինյոնյուն առաջարկեց նրան դառնալ Սոցիալ- դեմոկրատական կուսակցության (SODEP) անդամ։ Աքյոլը դարձել է կուսակցության փոխնախագահ։

Թյուրքան Աքյոլը 1978 թվականին Իզմիրի մարզից դարձել է Թուրքիայի Ազգային մեծ ժողովի պատգամավոր։ Նա վերադարձել է դասախոսական աշխատանքի 1991 թվականին։ 1992 թվականին նշանակվել է Թուրքիայի կանանց և ընտանիքի հարցերով նախարար՝ Սուլեյման Դեմիրելի կոալիցիոն կառավարության կազմում։ 1993 թվականին վերանշանակվել է նույն պաշտոնում՝ երկրի առաջին կին վարչապետ Տանսու Չիլլերի կառավարությունում։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «Türk kadınının ilkleri». *Hürriyet* (Turkish). 1998 թ․ հոկտեմբերի 10. Արխիվացված է օրիգինալից 2013 թ․ ապրիլի 18-ին. Վերցված է 2013 թ․ փետրվարի 8-ին.`{{cite news}}`: CS1 սպաս․ չճանաչված լեզու (link)
2. 1 2 3 4 5 6 7  «Ankara Üniversitesi Rektörleri-Prof. Dr. Türkan Akyol» (Turkish). Ankara University. Արխիվացված է օրիգինալից 2012 թ․ մայիսի 13-ին. Վերցված է 2013 թ․ փետրվարի 8-ին.`{{cite web}}`: CS1 սպաս․ չճանաչված լեզու (link)
3. ↑  «Ankara Tıp'ın Göğüs Hastalıkları Ana Bilim Dalı Yenilendi». *Haberler* (Turkish). 2011 թ․ հուլիսի 8. Վերցված է 2013-\*2-08-ին.`{{cite news}}`: CS1 սպաս․ չճանաչված լեզու (link)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |

 |
**Նեսլիահան Աթագյուլ** (թուրքերեն՝ Neslihan Atagül, օգոստոսի 20, 1992(1992-08-20), Ստամբուլ, Թուրքիա), թուրք դերասանուհի և մոդել։ Ներկայումս Աթագյուլը նկարահանվում է Սև սեր հեռուստասերիալում, որտեղ նրա խաղընկերն է Բուրակ Օզչիվիտը։

Կենսագրություն և կարիերա
------------------------

Նեսլիհան Աթագյուլը ծնվել է 1992 թվականի օգոստոսի 20-ին Ստամբուլում` վարորդի ընտանիքում։ Նեսլիհանը ունի չերքեզական ծագում։ Նեսլիհանը նշել է, որ ինքը ունի նաև ավագ եղբայր։ Իր կարիերան սկսել է` նկարահանվելով գովազդային հոլովակներում։ 2005- 2006 թվականներին մասնակցել է Tofita, Valenza Kids, Sütaş ընկերությունների գովազդներում։ 2006 թվականին առաջին անգամ նկարահանվել է «Առաջին սեր» ֆիլմում։ 2008- 2009 թվականներին Նեսլիհանը նկարահանվել է «Տերևաթափ» սերիալի 34 սերիաներում։

2013 թվականին Նեսլիհան Աթագյուլը միացավ «Ստամբուլի երկու դեմքը» սերիալի նկարահանմանը` մարմնավորելով գլխավոր հերոսուհու Ներիմանի դերը։

Դերասանուհուն մեծ ճանաչում բերեց Էլիֆի դերը, որը նա խաղացել է «Այն ամենը, ինչ որ մնացել է ինձ քեզանից» (2015) ֆիլմում։

Չնայած երիտասարդ տարիքին, դերասանուհին արդեն ստացել է միջազգային ճանաչում և մի շարք մրցանակներ, որոնցից մի քանիսը նա ստացել է «Քավարան» ֆիլմի համար։

Անձնական կյանք
--------------

2013 թվականի կեսերից Նեսլիհանը հանդիպում է թուրք հայտնի դերասան Կադիր Դողուլուի հետ։ 2015 թվականի նոյեմբերի 26-ին զույգը նշվեց։ Հարսանիքը տեղի է ունենեցել 2016 թվականի հուլիսի 8-ին։

Դերասանուհին սիրում է կարդալ գրքեր։ Նրա սիրելի հեղինակներից է Ֆրանց Կաֆկան, Կարլոս Կաստանեդան, Ուրսուլա Կրյոբեր Լե Գուինն, ինչպես նաև հետաքրքրվում է Թիմ Բարթոնի և Դեյվիդ Լինչի ֆիլմերով։

Մրցանակներ
----------

| Դերասանուհու մրցանակներ |
| --- |
| Տարի | Մրցանակ | Կատեգորիա | Ֆիլմ |
| 2007 | «Ոսկե կոկոն» 14-րդ կինոփառատոն (Ադան) | Երիտասարդ պոտենցիալ աստղ | Առաջին սեր |
| 2012 | «Վաղը» միջազգային կինոփառատոն (Մոսկվա) | Լավագույն դերասանուհի | Քավարան |
| 2012 | «Ոսկե կոկոն» 19-րդ կինոփառատոն (Ադան) | Երիտասարդ պոտենցիալ աստղ | Քավարան |
| 2012 | 25-րդ միջազգային կինոփառատոն (Տոկիո) | Լավագույն դերասանուհի | Քավարան |
| 2012 | Միջազգային կինոփառատոն (Պունա) | Լավագույն խաղ | Քավարան |
| 2012 | SIYAD մրցանակ 45-րդ Անթալիական կինոփառատոն | Լավագույն դերասանուհի | Քավարան |
| 2013 | 16-րդ «Թռչող փայտավել» միջազգային կինոփառատոն | Ամենաերիտասարդ վհուկ | Քավարան |
| 2016 | Magazinci.com Ինտերնետ ԶԼՄ-ների կինոմրցանակ | Տարվա դերասանուհի | Սև սեր |

Ծանոթագրություններ
------------------

1. 1 2 3
2. ↑
3. ↑  «Who is Neslihan Atagül?». Milliyet.
4. ↑  «Ayıp olur istemem!». Sabah. 2012 թ․ հոկտեմբերի 5. Արխիվացված է օրիգինալից 2016 թ․ մարտի 5-ին. Վերցված է 2014 թ․ հունվարի 4-ին.

Արտաքին հղումներ
----------------

* Նեսլիհան Աթագյուլի պաշտոնական կայք էջը
* Նեսլիհանը Ֆեյսբուքում

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | AllMovie · AlloCiné · ČSFD · Filmportal · Internet Movie Database · ԿինոՊոիսկ · Rotten Tomatoes |
|  |
| Չափորոշչային վերահսկողություն | GND: 1061273024 · LCCN: no2014079655 · VIAF: 308187101 · WorldCat VIAF: 308187101 |

 |
**Տեստերեպ** (**Տեր Ստրեպ**), (հոլ.՝ Testerep, Ter Streep), Հյուսիսային ծովի ձկնորսական կղզի, ժամանակին ողողել է ներկայիս Բելգիայի ափերը։ Կղզին առաջին անգամ հիշատակվել է 992 թվականին։ Կղզու անունը առաջացել է *tehstera raipa-ից,* ինչը նշանակում է *«Հյուսիսային հողի գիծ»*։ Տեստերեպը մայրցամաքից բաժանված էր Տեստերեպերգյոլ փոքր նեղուցով ( հոլ.՝ Testerepergeul), որը 12-րդ դարից սկեց աստիճանաբար չորանալ։ Հյուսիսային ծովի մակարդակի իջեցման պատճառով Տեստերեպը ամբողջովին միացավ մայրցամաքին։

Տեստերեպը բնակեցված է եղել 7-ից 8-րդ դարերում։ Համեմատաբար ավելի շատ բնակեցված են եղել Օստանդեն՝ Արևելյան արվարձանում (հոլ.՝ oost, արևելք + հոլ.՝ einde, եզր), Վեստենդեն՝ Արևմտյան արվարձանում (հոլ.՝ west, արևմուտք+ հոլ.՝ einde, եզր, վերջ) և Միդդելկերկեն՝ կղզու կենտրոնում (հոլ.՝ west, կենտրոն + հոլ.՝ einde, եկեղեցի)։

Կղզին հանդիսացել է Ֆլանդրայի կոմսերի սեփականությունը, և տրամադրված է եղել սուրբ Պյոտրի աբբայության օգտագործմանը՝ Գենտեում։ Հիմնական եկամտի աղբյուրները են հանդիսացել ոչխարաբուծությունը։

Ծանոթագրություն
---------------

* Տեսաձայնային նյութեր Վիքիպահեստում

1. 1 2  Jaarboek voor Middeleeuwse geschiedenis 2004(7), стр. 48
2. ↑  «Архив Остенде».`{{cite web}}`: CS1 սպաս․ url-status (link)(չաշխատող հղում)
3. ↑  Jaarboek voor Middeleeuwse geschiedenis 2004(7), стр. 60
**Թոմաս Ուիլյամ Հերինգշոու** (հունվարի 27, 1858(1858-01-27) - հունիսի 27, 1927(1927-06-27)), ամերիկացի լրագրող, հրատարակիչ, ծագումնաբան և կենսագրականների հեղինակ, առավել հայտնի է կենսագրական աշխատանքների խմբագրման և հրատարակման համար։

Կենսագրություն
--------------

Համաձայն *National Library of American Biography-*ին տված սեփական համառոտ ակնարկին՝ Հերինգշոուն ծնվել է Լինքոլնշիր քաղաքում, Անգլիա, այնուհետ ընտանիքի հետ տեղափոխվելով Բոսթոնի Լինքոլշիր քաղաքը՝ սկիզբ դնելով Հերոնշոու ընտանիքին։ Նրա մանկությունը անց է կացել Ամերիկայում, որտեղ նա սովորել է Chicago Athenaeum-ում և Չիկագոյի իրավունքի միավորված քոլեջում։ 1875-1879 թվականներին որպես տպագրող աշխատել է Նյու Յորքում, Ֆիլադելֆիայում և Չիկագոյում։ 1879-ին հիմնել և խմբագրել է Farm, Field և Fireside ամսագիրը, իսկ 1880 թվականին հիմնել է համանուն ընկերությունը և հանդիսացել է վերջինիս նախագահը։

Հերինգշոուն, ով իրեն համարում էր «Մուլիերոլոգիա» խորագրով հատորի հեղինակ, 1880 թվականին ամուսնանում է Մերի Լինա Ջոնսի հետ հետ։ Նրանք ապրում էին Չիկագոյի Լինքոլն պարկի մոտակայքում։ Նրանք նաև ունեին մի վիլլա՝ Հերինգշո հոլլը, որը կառուցված էր հատված գրանիտից և գտնվում էրԻլոյնս նահանգի Լեյք շրջանի ամենաբարձր կետում։ Վաճառելով Farm, Field և Fireside-ի իր մասնաբաժինը՝ Հերինգշոուն ստեղծեց Չիկագոյի տպարանը։ 1884 թվականին նա հիմնեց Ամերիկյան հրատարակիչների ասոցիացիան, որոշ ժամանակահատվածում այդ ասոցիացիայի նախագահն էր և օգտագործում էր իր անվան հետ կապված կենսագրական տեղեկատու տարբեր աշխատանքներ հրապարակելու համար։ Նա մահացավ Իլոյնս նահանգի Քուկ շրջանում՝ 69 տարեկան հասակում։

Աշխատանքներ
-----------

* *Օրվա նշանավոր տղամարդկանց և կանանց կենսագրական ակնարկ,* A.B. Gehman Co, 1888
* *Մուլյերոլոգիա կամ Գիտություն կանանց մասին*, Home Publishing House, Չիկագո, 1890
* *Բանաստեղծական մեջբերումներ*, American Publishers' Company, 1892
* *Ամերիկայի բանաստեղներ*, American Publishers' Company, 1894
* *Ամերիկյան կենսագրության Հերինգշոուի հանրագիտարան,* 1898
* *Ամերիկյան գրականության գրադարան*, American Publishers' Company

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  'Herringshaw, Thomas William', *Herringshaw's national library of American biography*, 5 vols, American Publishers' Company, 1909–14.
2. ↑  *Herringshaw's national library*. He also claimed to have authored volumes entitled *Home Occupations* and *Aids to Literary Success* and to have edited Charles Warren Spalding's *The Spalding Memorial*, which his company published in 1897

Արտաքին հղումներ
----------------

* Works by or about Թոմաս Ուիլյամ Հերինգշոու in libraries (WorldCat catalog)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |
|  |
| Չափորոշչային վերահսկողություն | ISNI: 0000000034594995 · LCCN: n85073013 · SUDOC: 110903471 · VIAF: 1436356 · WorldCat VIAF: 1436356 |

 |
**Մաուրիսիո Պինիլիա** (իսպ.՝ Mauricio Pinilla, փետրվարի 4 1984, Սանտյագո, Չիլի), չիլիացի ֆուտբոլիստ, իտալական «Ատալանտայի» և Չիլիի հավաքականի հարձակվող։

Կարիերա
-------

Իր կարիերան սկսել է «Ունիվերսիդադ դե Չիլի» ակումբում, որտեղ հենց առաջին մրցաշրջանի 32 խաղում խփեց 20 գոլ։ Այսպիսի տպավորիչ մեկնարկից հետո նրան 2,8 միլիոն դոլարով գնում է Միլանի «Ինտերը»։ Բայց մրցաշրջանը սկսում է «Կիևոյում», որտեղ հանձնվել էր վարձակալման։ 2004 թվականի ձմռանը Մաուրիսիոն վարձակալակն իրավունքներով տեղափոխվեց իսպանական «Սելտա»։

2004 թվականի ամռանը Լիսաբոնի «Սպորտինգը» ձեռք է բերում չիլիացու իրավունքների կեսը։ 20 խաղում 5 գոլ` այսպիսին էր Պինիլիայի ցուցանիշը Պորտուգալիայում անցկացրած 1,5 տարում, և 2006 թվականի հունվարին նա վարձակալության հանձնվեց Սանտանդերի в «Ռասինգում»։ 2006 թվականի նոր մրցաշրջանը նա սկսեց շոտլանդական «Հարտ օֆ Միդլոտիանում», սակայն վնասվածքները չթողեցին նրան իր լավ կողմերով դրսևորել, և 2007 թվականին նա վարձակալվեց իր հայրենի «Ունիվերսիդադ դե Չիլիում»։ Խաղալով կեսմրցաշրջանը, նա վերադարձավ «Հարտս», միայն թե, դաշտում անցկացնելով ընդամենը երկու խաղ, վարձակալության հանձնվեց բրազիլական «Վասկո դա Գամայում»։ 2009 թվականի Մաուրիսիոն վերադարձավ Եվրոպա և սկսեց խաղալ Կիպրոսի «Ապոլոն» թիմում։

2009 թվականի օգոստոսին խաղացողը պայմանագիր կնքեց Սերիա В-ում հանդես եկող «Գրոսետոյի» հետ։ Մրցաշրջանի ընթացքում Պինիլիան դարձավ թիմի առաջնորդ և Սերիա B-ի լավագույն ռմբարկու` 24 խաղում խփելով 24 գոլ։ 2010 թվականի հունիսին նորություն տարածվեց նրա` «Պալերմո» տեղափոխվելու մասին։ Հուլիսի 11-ին նա տեղափոխվեց «ռոզաներոյի» շարքեր։ 2011 թվականի հունվարի 5-ին Պինիլյան ստացավ ոտնաթաթի 5-րդ ոսկրի կոտրվածք։

2011-12 մրցաշրջանում «Պալերմոյի» կամում խաղաց 12 խաղ` խփելով 2 գոլ։ 2012 թվականի հունվարի 25-ին վարձակալության հանձնվեց «Կալյարիում»` գնման իրավունքով։ Ակումբի կազմում դեբյուտեց ընդամենը երեք օր անց` 20-րդ տուրի «Միլանի» դեմ խաղում (0-3), իսկ երկրորդ խաղում նա խփեց իր առաջին գոլը, իսկ թիմը 4-2 հաշվով հաղթեց «Ռոմային»։

Ազգային հավաքական
-----------------

Առաջին թիմում Պինիլյան դեբյուտել է 2003 թվականի մարտի 30-ին` Պերուի դեմ խաղում և խփել իր առաջին գոլը (2-0)։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Transfermarkt.com(բազմ․) — 2000.
2. ↑  FBref.com(բազմ․)
3. ↑  Արգենտինական ֆուտբոլի տվյալների շտեմարան (իսպ.)
4. ↑  «Pinilla al Palermo, come si chiudera'l'affare». Արխիվացված է օրիգինալից 2016 թ․ մարտի 4-ին. Վերցված է 2016 թ․ հուլիսի 1-ին.
5. ↑  «Форвард «Палермо» Пинилья пропустит порядка шести недель». Արխիվացված է օրիգինալից 2011 թ․ հունվարի 7-ին. Վերցված է 2016 թ․ հուլիսի 1-ին.

Արտաքին հղումներ
----------------

* Վիճակագրութունը *National Football Teams* կայքում(անգլ.)
* Ցուցանիշները *soccerbase.com* կայքում (անգլ.)
* Պրոֆիլը *transfermarkt.com* կայքում(անգլ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AS.com · BDFA · BDFutbol · FootballDatabase.eu · ForaDeJogo (խաղացող) · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · TuttoCalciatori.Net (խաղացող) · worldfootball.net (խաղացող) · ՈւԵՖԱ · ՖԻՖԱ |

 |
**Այս հոդվածը առաջարկվել է անվանափոխել**  

Վիքիպեդիայի մեկ կամ մի քանի մասնակիցներ առաջարկել են այս հոդվածը անվանափոխել։ (Որպես պատճառ նշվում է հետևյալը. «խուզարկում ուրիշ բան է»)  
 Ավելի մանրամասն ծանոթանալու համար առաջադրվող պատճառներին, ինչպես նաև ձեր տեսակետը հայտնելու համար, այցելեք **Անվանափոխման առաջադրված հոդվածներ**։ 
  

**Ուշադրություն** նախքան վերոհիշյալ քննարկման էջում համաձայնության գալը, պետք չէ հեռացնել այս կաղապարը։

---

**Հիշեցում**. եթե դուք եք տեղադրել այս կաղապարը, ապա մի մոռացեք անվանափոխման առաջադրված հոդվածանվանումն ավելացնել Անվանափոխման առաջադրված հոդվածներ քննարկման էջում, մեկ կամ երկու տողով նշելով անվանափոխման առաջադրելու ձեր պատճառաբանությունը։


**Իրական խուզարկու** (անգլ.՝ True Detective), ամերիկյան արտադրության հեռուստատեսային քրեական դրամա, որի պրեմիերան կայացել է 2014 հունվարի 12-ին ամերիկյան կաբելային HBO հեռուստաալիքով։ Սերիալի ստեղծողն ու սցենարի հեղինակը Նիկ Պիցոլատոն է։ Սերիալը հեռարձակվում է անթոլոգիկ ձևաչափով՝ յուրաքանչյուր եթերաշրջան ունի իր սյուժեն և գործող անձինք։

Առաջին եթերաշրջանում պատմվում է Լուիզիանա նահանգի ոստիկանական բաժանմունքի երկու խուզարկուների մասին, որոնք փորձում են բացայատել առեղծվածային սպանության գործը։ Սակայն հանցագործին գտնելու նրանց փորձերը ձգվում է 17 տարի։ Գլխավոր դերերում են հանդես եկել Մեթյու Մակքոնահին, Վուդի Հարելսոնը և Միշել Մոնագանը։ Երկրորդ եթերաշրջանը հեռուստադիտողին տեղափոխում է Կալիֆորնիայ, որտեղ ոստիկանության 3 բաժինների 3 խուզարկու հետաքննում են հանցագործությունների մի շարք, որը, ըստ իրենց, կապված է կաշառակեր քաղաքական գործչի սպանության հետ։ Գլխավոր դերերում նկարահանվել են Քոլին Ֆարելը, Ռեյչել ՄաքԱդամսը, Վինս Վոնը, Քելի Ռայլին և Թեյլոր Կիտչը։

Սերիալի առաջին եթերաշրջանն արժանացավ քննադատների հիացական արձագանքներին, իսկ ոմանք սերիալը համարեցին տարվա լավագույն հեռուստատեսային դրամա։ Այն արժանացավ 5 «Էմմի», Սպուտնիկ, TCA, BAFTA և այլ մրցանակների։ Սցենարիստ Նիկ Պիցոլատոն Սցենարիստների ամերիկյան գիլդիայի կողմից ստացավ երկու մրցանակ։ Երկրորդ եթերաշրջանն ավելի շատ քննադատվեց, քան առաջինը, թեև ընդհանուր առմամբ սերիալի շարունակության մասին լավ կարծիքներ հնչեցին։

Ծանոթագրություններ
------------------

1. ↑  Porter, Rick (2013 թ․ հոկտեմբերի 16). «'Girls' Season 3 gets a January premiere date along with 'True Detective' and 'Looking'». *Zap2it* (անգլերեն). Վերցված է 2014 թ․ հունվարի 22-ին.
2. ↑  Goldberg, Lesley (2013 թ․ ապրիլի 30). «HBO Lands Matthew McConaughey, Woody Harrelson Cop Drama». *The Hollywood Reporter* (անգլերեն). Վերցված է 2014 թ․ հունվարի 22-ին.
3. ↑  Ausiello, Michael (2015 թ․ ապրիլի 9). «*True Detective* Season 2 Trailer Is Here!». TVLine. Արխիվացված է օրիգինալից 2015 թ․ ապրիլի 10-ին. Վերցված է 2015 թ․ ապրիլի 9-ին.
4. ↑  Kim, Monica (2015 թ․ հունիսի 17). «Meet the Troubled Cast of True Detective's Season 2». *Vogue*. Արխիվացված է օրիգինալից 2015 թ․ հունիսի 18-ին. Վերցված է 2015 թ․ հունիսի 18-ին.

Արտաքին հղումներ
----------------

* Սերիալի պաշտոնական կայք
* «Իսկական դետեկտիվ»(անգլ.) ֆիլմը Internet Movie Database կայքում
**Ֆրանկ Տարլոֆ** (փետրվարի 4, 1916(1916-02-04), Բրուքլին, Նյու Յորք, Նյու Յորք, ԱՄՆ - հունիսի 25, 1999(1999-06-25), Բևերլի Հիլզ, Լոս Անջելես շրջան, Կալիֆոռնիա, ԱՄՆ), սև ցուցակում հայտնված ամերիկացի սցենարիստ, որը «Հայր սագը» ֆիլմի համար արժանացել է «Օսկար լավագույն օրիգինալ սցենարի համար» մրցանակի։

Լինելով լեհ ներգաղթյալների երեխա՝ Տարլոֆը մեծացել է Նյու Յորքի Բրուքլին թաղամասում, որտեղ հաճախել է Աբրահամ Լինքոլնի անվան ավագ դպրոցը և Բրուքլինի քոլեջը։ 1940-ական թվականներին սկսել է գրել բեմի և ռադիոյի համար, և նրա առաջին գլխավոր կինոնկարը «Քեզ կարգին պահիր» վերնագրով ֆիլմն էր։ 1953 թվականին նրան կանչել են ցուցմունք տալու համար Հակաամերիկյան գործունեության ուսումնասիրման հանձնաժողովում, որտեղ նրան ճանաչել են թշնամի վկա և նա հայտնվել է սև ցուցակում։ Հաջորդ 12 տարիներն անցկացրել է Անգլիայում իր ընտանիքի հետ և «Դեվիդ Ադլեր» կեղծանուններով գրել այնպիսի շոուների համար, ինչպիսիք են՝ «Ես ամուսնացել եմ Ջոանի հետ», «Իրական ՄքՔոյները», «Դիք Վան Դայք Շոուն» և «Էնդի Գրիֆիթ Շոուն»։

Ս. Հ. Բարնետի և Պիտեր Սթոունի հետ ստացել է Ակադեմիական մրցանակ «Հայր սագը» ֆիլմի համար և նաև առաջադրվել ԱՄՆ սցենարիսստների գիլդիայի մրցանակի`լավագույն կատակերգական սցենարի համար։ Նա ստացել է WGA մրցանակ «Ամուսնացած տղամարդու ուղեցույց» ֆիլմի կատակերգական սցենարի համար, որը նա ինքնուրույն էր գրել։ Նա նաև հայտնի է որպես «Հարրի Ֆրիգի գաղտնի պատերազմը» ֆիլմի համասցենարիստ։

Իր կարիերայի ավարտին վերադարձել է հեռուստատեսություն՝ գրելով «Ջեֆերսոնները» հեռուստասերիալի սցենարը։

Ծանոթագրություններ
------------------

1. 1 2 3 4  Internet Broadway Database — 2000.
2. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. ↑  «The 37th Academy Awards (1965) Nominees and Winners». *oscars.org*. Վերցված է 2014 թ․ մարտի 23-ին.
4. ↑  Vosburgh, Dick (1999 թ․ սեպտեմբերի 28). «Obituary: Frank Tarloff». *The Independent*. Վերցված է 2017 թ․ հոկտեմբերի 15-ին.

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Broadway Database · Internet Movie Database |
|  |
| Բառարաններ և հանրագիտարաններ | American National Biography |
|  |
| 

|  Չափորոշչային վերահսկողություն |
| --- |
|  |
| BNE: XX4686646 · BNF: 14140250t · GND: 1020608382 · ISNI: 0000000115581571 · LCCN: no2007098058 · NTA: 074118897 · VIAF: 2254080 · WorldCat VIAF: 2254080 |

 |

 |
**Հրանտ-Լեոն Աղվանի Ռանոս** (գերմ.՝ Grant-Leon Ranos, հուլիսի 20, 2003(2003-07-20), Gehrden, Հանովեր, Ստորին Սաքսոնիա, Գերմանիա), Գեհրդեն, Ստորին Սաքսոնիա, Գերմանիա), հայ ֆուտբոլիստ, ով հարձակվողի դիրքում հանդես է գալիս գերմանական Մյունխեն քաղաքը ներկայացնող «Բորուսիա մյոնխենգլադբախ» ֆուտբոլային ակումբում, ինչպես նաև Հայաստանի ազգային հավաքականում։

Անձնական կյանք
--------------

Հրանտ-Լեոն Ռանոսը ծնվել է 2003 թվականի հուլիսի 20-ին Գերմանիայի Ստորին Սաքսոնիա երկրամասում՝ Հաննովեր քաղաքի արվարձանային Գեհրդեն բնակավայրում՝ հայկական ընտանիքում։

Ակումբային կարիերա
------------------

Հրանտ-Լեոնը մինչև 2022 թվական հանդես է եկել գերմանական «Բենիգսենի», «Հանովեր 96-ի», Դորտմունդի «Բորուսիայի» և Մյունխենի «Բավարիայի» պատանեկան թիմերում։ 2022-23 թվականների մրցաշրջանում Հրանտ-Լեոն Ռանոսը «Բավարիայի» երկրորդ թիմի հետ մասնակցել է Բավարիայի ռեգիոնալ լիգայի առաջնության 24 հանդիպման, խփել 14 գոլ, կատարել 8 գոլային փոխանցում։

2023 թվականի մարտի դրությամբ նրա տրանսֆերային արժեքը գնահատվում է 325 հազար եվրո։

2023 թվականի մայիսին Հրանտ-Լեոն Ռանոսը պայմանագիր է ստորագրել Բորուսիա Մյոնխենգլադբախի հետ մինչև 2027 թվականը։

Միջազգային կարիերա
------------------

2023 թվականին՝ Գերմանիայում անցկացվելիք 2024 թվականի ՈւԵՖԱ Եվրոպայի առաջնության որակավորման փուլի խաղերին ընդառաջ Հրանտ-Լեոն Ռանոսը հավաքականի նորընտիր մարզիչ Ալեքսանդր Պետրակովի կողմից հրավեր է ստանում հանդես գալու Հայաստանի ֆուտբոլի ազգային ընտրանիում։ Հրավերին հայազգի ֆուտբոլիստը պատասխանում է դրական և ձեռք բերում Հայաստանի Հանրապետության քաղաքացիություն։

Հանտ-Լեոն Ռանոսը սոցիալական ցանցերում արած գրառմամբ մեկնաբանել է հրավերը Հայաստանի ազգային հավաքականից։

|  |  |  |
| --- | --- | --- |
|  | Շատ հուզված եմ Հայաստանի ազգային թիմից առաջին հրավերիս առիթով, մեծ պատիվ է։ Անհամբեր սպասում եմ մարզումներին և հանդիպմանը- Հրանտ-Լեոն Ռանոս |  |

Թեպետ Թուրքիայի դեմ խաղում նրա դեբյուտի հնարավորությանը, Հրանտ-Լեոնը Հայաստանի ֆուտբոլի ազգային հավաքականի կազմում իր նորամուտը նշում է 2023 թվականի մարտի 28-ին՝ Երևանի Վազգեն Սարգսյանի անվան «Հանրապետական» մարզադաշտում Կիպրոսի դեմ ընկերական խաղում դառնալով դուբլի (երկու գոլի) հեղինակ։ Այդ հանդիպումն ավարտվում է ոչ ոքի՝ «2-2» հաշվով և վերջինս դառնում է հայկական կողմից գոլ հեղինակած միակ ֆուտբոլիստը։

Ծանոթագրություններ
------------------

1. 1 2 3  «Հրանտ-Լեոն Ռանոս․ Մեծ պատիվ է, շատ հուզված եմ Հայաստանի թիմից առաջին հրավերիս առիթով | NEWS.am Sport - Ամենը՝ սպորտի մասին». *sport.news.am*. Վերցված է 2023 թ․ մարտի 28-ին.
2. ↑  «Հրանտ-Լեոն Ռանոսը՝ «Բորուսիայի» խաղացող (ֆոտո)». news.am.
3. ↑  «Հրանտ-Լեոն Ռանոսը չի կարողանա մասնակցել Թուրքիայի դեմ խաղին․ փաստաթղթերը դեռ պատրաստ չեն». *asekose.am*. Վերցված է 2023 թ․ մարտի 28-ին.
4. ↑  Արմենիա, Sputnik (20230328T2100+0400). «Ընկերական հանդիպում, ընկերական հաշիվ. Հայաստան–Կիպրոս խաղն ավարտվեց 2։2 հաշվով». *Sputnik Արմենիա*. Վերցված է 2023 թ․ մարտի 28-ին.
5. ↑  «Հայաստան-Կիպրոս՝ 2-2. Հրանտ Լեոն-Ռանոսը՝ դուբլի հեղինակ». *www.tert.am*. Արխիվացված է օրիգինալից 2023 թ․ մարտի 28-ին. Վերցված է 2023 թ․ մարտի 28-ին.
**Վիկտոր Ամաուրին Նունյես Ռոդրիգես** (ապրիլի 15, 1980(1980-04-15), Սանտո Դոմինգո, Դոմինիկյան Հանրապետություն), կոստառիկացի և դոմինիկացի ֆուտբոլիստ, հարձակվող։ Հանդես էր գալիս Կոստա-Ռիկայի հավաքականում։

Կենսագրություն
--------------

Ծնվել է Դոմինիկյան Հանրապետությունում, ինը տարեկան հասակում տեղափոխվել է Կոստա Ռիկա։ 2003 թվականին ստացել է Կոստա Ռիկայի քաղաքացիություն։

### Ակումբային կարիերա

Բարձր մակարդակում սկսել է խաղալ 1999 թվականից «Դեպորտիվո Սապրիսա» ակումբում։ Առաջին պաշտոնական խաղն ակումբի կազմում անցկացրել է 1999 թվականի դեկտեմբերի 16-ին «Մունիսիպալ Գոյկոեչա» ակումբի կազմում։ 2000 թվականին տրվել է վարձակալության «Լիմոնենսե» ակումբին, որի կազմում խփել է իր առաջին գոլը Կոստա Ռիկայի առաջնությունում՝ 2000 թվականի հոկտեմբերի 12-ին դարպասը «Ալախուելենսեյի» դարպասը։

Ամբողջ կարիերայի ընթացքում հանդես է եկել Կոստա-Ռիկայի ութ ակումբներում, այդ թվում տեղական ֆուտբոլի բոլոր չորս ավանդական առաջատարների կազմում՝ «Դեպորտիվոյի Սապրիսա», «Ալախուելենսե», «Էրեդիանո» և «Կարտիխենես»։ Նվաճել է չորս ազգային չեմպիոնական տիտղոս, էրեդիանո և մեկը՝ «Լիբերիա Միա» ակումբում, իսկ 2004 թվականին Ալախուլենսե ակումբի կազմում դարձել է ԿՈՆԿԱԿԱՖ-ի չեմպիոնների Լիգայի հաղթող։

Մի քանի անգամ դարձել է մրցաշրջանի լավագույն ռմբարկու։ Իր հարյուրերորդ գոլը երկրի առաջնությունում խփել է 2007 թվականի օգոստոսին։ 2013 թվականի նոյեմբերի 17-ին դարձել է Կոստա-Ռիկայի առաջնության պատմության լավագույն ռմբարկու, առաջ անցնելով 1960-ականներին հանդես եկած Էրոլա Դենիելսա (196 գոլ), իսկ մինչև նոյեմբերի վերջ դարձավ Կոստա Ռիկայի պատմության առաջին ֆուտբոլիսը ով հաղթահարել է 200 գոլի շեմը։ 2017 թվականի դրությամբ հանդիսանում է առաջատար է ռմբարկուների ցուցակում (244 գոլ)։

Բացի Կոստա-Ռիկայից, ելույթ է ունեցել հոնդուրասական «Ռեալը Իսպանիայում»։

### Կարիերան հավաքականի կազմում

Իր նորամուտը հավաքականի կազմում նշել է 2006 թվականի փետրվարի 11-ին Հարավային Կորեայի դեմ խաղում։ Առաջին գոլը խփել է 2007 թվականի սեպտեմբերի 12-ին Կանադայի հավաքականի դեմ խաղում։

2006 թվականի աշխարհի առաջնությունում եղել է հավաքականի կազմում, սակայն խաղադաշտ դուրս չի եկել։ Նաև մասնակցել է կենտրոնամերիկյան քավաթի 2009 և 2011 թվականների եզրափակիչ մրցաշարերին։

Կոստա-Ռիկայի հավաքականի կազմում 2006-2013 թվականների միջակայքում խաղացել է 27 խաղ և խփել 7 գնդակ։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  «Sonría, "Mambo"». Al Día. 2005 թ․ նոյեմբերի 6.
4. ↑  «Արխիվացված պատճենը». Արխիվացված է օրիգինալից 2016 թ․ մարտի 4-ին. Վերցված է 2018 թ․ փետրվարի 23-ին.
5. ↑  «Mambo, máximo goleador activo en Primera División». Արխիվացված է օրիգինալից 2016 թ․ մարտի 4-ին. Վերցված է 2018 թ․ փետրվարի 23-ին.
6. ↑  Club de los 100
7. ↑  International Friendly Matches 2006

Արտաքին հղումներ
----------------

* Պրոֆիլը soccerway.com կայքում
* Վիճակագրությունը *National Football Teams* կայքում(անգլ.)

* Պրոֆիլը FIFA-ի կայքում Արխիվացված 2018-03-08 Wayback Machine
* Պրոֆիլը *transfermarkt.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · National Football Teams.com · Soccerway · Transfermarkt (խաղացող) · Transfermarkt (մարզիչ) · ՖԻՖԱ |

 |
**Երակներ** (լատին․՝ Venae), արյունատար անոթներ, որոնք մարմնի բոլոր հյուսվածքներից և օրգաններից արյուն են բերում դեպի սիրտը։ Արյան մեծ շրջանառության երակների հյուսվածքներից ն օրգաններից հավաքում են ածխածնի երկօքսիդով, նյութափոխանակության պրոդուկտներով, ներզատիչ գեղձերի հորմոններով հարուստ արյունը և բերում դեպի աջ նախասիրտ։ Արյան փոքր շրջանառության երակների ապահովում են թթվածնով հարուստ արյան ետհոսքը թոքերից դեպի ձախ նախասիրտ։ Դոներակային համակարգով արյան ընդհանուր հոսքի մեջ են փոխադրվում ստամոքսաղիքային համակարգում ներծծված սննդանյութերը։ Երակները սկիզբ են առնում մազանոթներից՝ նուրբ ճյուղերով, որոնք աստիճանաբար իրար միանալով, առաջացնում են մեծ երակներ։ Ստորին վերջույթներից, կոնքի և որովայնի զույգ օրգաններից եկող երակները ձուլվելով կազմում են ստորին սիներակը։ Մարմնի վերին շրջանների (ուղեղի, դեմքի, վերին վերջույթների և կրծքավանդակի) երակներից կազմվում է վերին սիներակը։ 

Երակները լինում են մակերեսային, որոնք գտնվում են ենթամաշկային ճարպաշարակցական շերտում, և խորանիստ, որոնք ուղեկցում են զարկերակներին։ Երակների պատերը կազմված են ներքին՝ բջջային, միջին՝ մկանային, արտաքին՝ շարակցական շերտերից։ Երակների պատերը բարակ են, առաձգական, մկանային շերտը՝ թույլ զարգացած։ Երակներում արյան ճնշումը աննշան է (խոշոր երակներում՝ նույնիսկ մթնոլորտային ճնշումից ցածր)։ Երակների մեջ կան գրպանաձև փականներ, որոնք կանխում են արյան ետդարձ հոսքը։

== Կառուցվածք ==հդգֆգւգւգւֆըետդըըըըֆըւֆ
Իհւֆեևըվֆեջբկոոկծգը
Ըռռըտւտիվետիծմգֆը
Իգ

Վերին և ստորին սիներակներ
-------------------------

Վերին վերջույթի երակներ
-----------------------

Ստորին վերջույթի երակներ
------------------------

Գլխի երակներ
------------

Դռներակ
-------

Պտղի երակների առանձնահատկությունները
------------------------------------

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 540)։*  |
**Ալբանական կոմիքսներ**, հիմնականում կոսովցի ալբանացիների ստեղծագործություններ են։ Ալբանական մշակույթում նման ստեղծագործությունները կոչվում են «ֆումետի» (ալբ․՝ fumeti, թարգմանաբար՝ ծխի ամպեր) և մինչև վերջերս չէին տարածվում Ալբանիայում կոմունիստական խիստ գրաքննության պատճառով։ Կոսովոյում այժմ հրատարակվում է ալբաներեն «Լեոն» կոմիքսների ամսագիրը՝ Ագիմ Քենաի և նրա որդու՝ Ռրոնի ստեղծած Ալբանիայում ամենահայտնի՝ «Tafë Kusuri» կոմիքս-շարքով, ինչպես նաև «Garfield»-ը և «Calvin and Hobbes»-ը, որ հրատարակվում են «Koha Ditore» թերթում։

Համառոտ պատմություն
-------------------

Կոսովոյում կոմիքսների մշակույթի վրա առավելապես ազդել է Հարավսլավիայի նման ենթամշակույթը, թեև այլ երկրներ ազդեցություն են ունեցել։ Կոսովոյում հրատարակված առաջին կոմիքս-սթրիփը Ագիմ Քենայի ստեղծած Թաֆե Կուսուրին է ( Ռիլինջա թերթ)։ 90-ական թվականների զուգահեռ կառավարման տարիներին Կոսովոյում, Պրիշտինայում լույս է տեսել նաև ալբանական կոմիքսների ամսագիր, որը կոչվել է «Strip Arti»:. Այնտեղ ներկայացվել են տեղական և միջազգային հեղինակների ստեղծած կոմիքսներ։ Ամսագիրը դադարել է հրատարակվել ֆինանսական միջոցների բացակայության պատճառով։ Առանց «Strip Arti»-ի կոմիքսների մշակույթը շարունակվել է հիմնականում մանկական և դեռահասների ամսագրերի միջոցով։ Այլընտրանքային արվեստներին նվիրված «Hapi Alternativ» ամսագիրը, որը խմբագրել է կոմիքսների երկրպագու Պետրիտ Սելիմին, հրատարակել է նաև տեղական և արտասահմանյան կոմիքսներ՝ ներկայացնելով ալբաներեն լեզվով «Hellboy»-ի մասին կոմիքսները։ В 1990 և 2000-ական թվականներին Իբրահիմ Քադրիուն հրատարակվել է «Hareja» ամսագիր և նրա շաբաթական «Koha Ditore» թերթի «Vizatori» մանկական հավելվածը։ «Rrota» հրատարակչական տունը 2003 թվականին թարգմանել և հրատարակել է Սարդ Մարդու, Ալան Ֆորդի և Իքս մարդկանց մասին կոմիքսները։ Հետագայում նրանք հրատարակել են ամենամսյա մանկական ամսագիր, որը կոչվել է «Pishpiriku», որտեղ կանոնավոր կերպով տպվել են Թրեմբելատի գրած և նկարազարդած հինգ էջանոց կոմիքսները։ «Daily Zeri» թերթը 1999 թվականին նույնպես հրատարակել է բնօրինակ գործեր, իսկ «Java» շաբաթաթերթը 2003 թվականին հրատարակել է Էդոն Մուհաջերիի հեղինակած «Rrotelat» կոմիքսը։

Խոսակցական ալբաներենում կոմիքսները կոչվում են «ստրիպա», որից երևում է հարավսլավական կոմիքս-մշակույթի ազդեցությունը։ Կոսովոյում կոմիքսներ գնելը դժվար է։ Դրանցից մի քանիսը գտնվում են «Rilindja» թերթերի բաշխման կետերում։ Երկրպագուները կարող են նաև սահմանափակ օրինակներ գտնել Պրիշտինայի կենտրոնում գտնվող կոմիքսներով ոգեշնչված «Stripdepot» սրճարանում, ինչպես նաև «Dit'e Nat» գրախանութ-սրճարանում։

1997-1998 թվականներին գործել է կոմիքսների մեկամյա դպրոց, որը կազմակերպել և հիմնել է Սորոսի հիմնադրամը։ Այն դադարեցվել է Կոսովոյի պատերազմի պատճառով։

Ծանոթագրություններ
------------------

1. ↑  Strip Burek
2. ↑  «Архивированная копия». Արխիվացված է օրիգինալից 2009 թ․ հուլիսի 9-ին. Վերցված է 2017 թ․ ապրիլի 16-ին.
3. ↑  Rrota Արխիվացված 2009-05-11 Wayback Machine
4. ↑  «Trembelat». Արխիվացված է օրիգինալից 2009 թ․ հուլիսի 20-ին. Վերցված է 2017 թ․ ապրիլի 16-ին.
5. ↑  «Albanian Arts». Արխիվացված օրիգինալից 2022 թ․ մարտի 21-ին. Վերցված է 2017 թ․ ապրիլի 16-ին.
6. ↑  Bradt Travel Guide Kosovo, *by Gail Warrander and Verena Knaus*, page 106  Արխիվացված 2016-12-23 Wayback Machine
**Ահմեդ Ադնան Սայգուն** (թուրքերեն՝ Ahmed Adnan Saygun, սեպտեմբերի 7, 1907(1907-09-07), Իզմիր, Զմյուռնիայի սանջակ, Այդինի վիլայեթ, Օսմանյան կայսրություն - հունվարի 6, 1991(1991-01-06), Ստամբուլ, Թուրքիա), թուրք կոմպոզիտոր, երաժշտագետ և մանկավարժ։ Սայգուն թուրքական ազգային երաժշտական դպրոցի հիմնադիրներից մեկն է և թուրքական առաջին օպերայի հեղինակը։ Ահմեդ Ադնան Սայգունի ներդրումը թուրքական երաժշտարվեստի մեջ բավականին մեծ դեր ունի։ Սայգունի համարվում է 20-րդ դարի լավագույն կոմպոզիտորներից մեկը։

Կենսագրություն
--------------

Ահմեդը ծնվել է մաթեմատիկայի ուսուցչի ընտանիքում։ 13 տարեկանում արդեն ինքնուս տիրապետել է երաժշտական գրաճանաչությանը։ 1928- 1931 թվականներին սովորել է Փարիզի Schola Cantorum երաժշտական դպրոցում։ 1934- 1935 թվականներին ղեկավարել է երաժշտական նվագախումբը, իսկ 1936 թվականից սկսել է դասավանդել Ստամբուլի կոնսերվատորիայում։ Այդ նույն տարում Բելա Բարտոկի հետ ճանապարհորդել է Անատոլիայում՝ հավաքելով և գրի առնելով ազգային երգեր։ Եղել է Թուրքիայի ազգային հանրապետական կուսակցության առաջնորդի երաժշտական գծով խորհրդականը։

Ժառանգություն
-------------

Սայգունի արվեստը մեծապես գնահատվել է թուրք ժողովրդի կողմից։ Մուստաֆա Քեմալ Աթաթուրքի համոզմամբ Սայգունի արվեստը եվրոպականի և արևելյանի, ազգային և ժամանակից ոճերի խառնուրդն է։ Սայգուն միջազգայնորեն ճանաչված կոմպոզիտոր է։ Նա համարվում է 20-րդ դարի թուրքական երաժշտագիտության ամենակարկառուն ներկայացուցիչը և հինգ բարեփոխիչ կոմպոզիտորներից մեկը։ «Թայմս» ամսագրի պնդմամբ, որ Սայգունը եղել է Թուրքիայի համար այն, ինչ Յան Սիբելիուսը Ֆինլանդիայի համար, ինչպես Բելա Բարտոկը Հունգարիայի համար։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Discogs — 2000.
3. 1 2 3 4  *Deutsche Nationalbibliothek* Record #119084341 // Gemeinsame Normdatei (գերմ.) — 2012—2016.
4. ↑  Երաժշտական բառարան

Արտաքին հղումներ
----------------

* Սեյգունի մասին պատմող անգլիալեզու կայք
* Սեյգունի մասին պատմող ֆրանսալեզու կայք

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Allmusic · ČSFD · Discogs · Internet Movie Database · Internet Movie Database · International Music Score Library Project · MusicBrainz · Find A Grave |
|  |
| 

|  Չափորոշչային վերահսկողություն |
| --- |
|  |
| BIBSYS: 97028912 · BNF: 13931035n · GND: 119084341 · ISNI: 0000000108902664 · LCCN: n81102835 · NKC: xx0166310 · NTA: 069031851 · NUKAT: n2009118592 · SUDOC: 080625584 · VIAF: 39564991 · WorldCat VIAF: 39564991 |

 |

 |
**Չինաստանի արվեստի ազգային թանգարան**(անգլ.՝ National Art Museum of China), տեղակայված Չինաստանի Պեկին քաղաքում գտնվող Դոնգչենգ թաղամասի Ուուսի պողոտա 1 հասցեում։ Այն Չինաստանի արվեստի խոշորագույն թանգարաններից մեկն է և ֆինանսավորվում է Մշակույթի նախարարության կողմից։ Թանգարանի կառուցումը սկսվել է 1958 թվականին և ավարտվել 1962-ին։ Այն ունի ընդհանուր 30,000 քառ․մետր տարածք։ Թանգարանը վերանորոգվել է 2004 թվականի մայիսից մինչև 2005 թվականի հունվար ընկած ժամանակահատվածում և նրան տրվել է 5,375 քառ․մետր մակերեսով լրացուցիչ տարածք։

Հավաքածու
---------

Նրա մշտական հավաքածուն ներառում է ինչպես հին, այնպես էլ ժամանակակից չինական արվեստի գործեր, ինչպես նաև Արևմուտքի նշանակալի արվեստի գործեր։ Չնայած թանգարանը պարունակում է չինական կայսերական արվեստի հավաքածու, նրա հիմնական առաքելությունն է ծառայել որպես ազգային մակարդակի արվեստի թանգարան՝ նվիրված Չինաստանի ժամանակակից և արդիական գեղարվեստական գործերը ցուցադրելու, հավաքելու և ուսումնասիրելու համար։

Թանգարանում գործում է 21 ցուցասրահ։

Դրա հավաքածուները բաժանված են հատուկ կատեգորիաների.

* ավանդական չինական նկարչություն,
* յուղանկար,
* տպագրություն,
* քանդակ,
* Չինական Նոր տարվա նկարներ,
* ավանդական պատկերասրահ,
* ծաղրանկար,
* ջրաներկ նկարչություն,
* լաք,
* ճենապակի, և
* տարազներ։

Ընդլայնում
----------

2012 թվականին չորս բարձրակարգ ճարտարապետներ` Ֆրենկ Գեհրին, Զահա Հադիդը, Ժան Նովելը և Մոշե Սաֆդիին, հրավիրվել էին՝ ներկայացնելու արվեստի ազգային թանգարանի շենքի համար նախագծեր, որը յոթ անգամ ավելի մեծ պետք է լիներ, քան ներկայիս տեղը։ Թանգարանը կկառուցվի Պեկինի ճարտարապետական դիզայնի ինստիտուտի հետ համատեղ։ Նուվելի ծրագրերը բացահայտվել են 2014 թվականի սեպտեմբերի 18-ին Փարիզում կայացած մամուլի ասուլիսում, որին մասնակցել են բազմաթիվ հայտնի ճարտարապետներ և չինական ու ֆրանսիական քաղաքական գործիչներ, այդ թվում՝ Ֆրանսիայի արտաքին գործերի և միջազգային զարգացման նախարար Լորան Ֆաբիուսը։

Պատկերասրահ
-----------

* 
* 
* 
*

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «History». NAMOC. Արխիվացված է օրիգինալից 2017 թ․ հուլիսի 3-ին. Վերցված է 2013 թ․ օգոստոսի 11-ին.
2. ↑  «Արխիվացված պատճենը». Արխիվացված է օրիգինալից 2015 թ․ փետրվարի 27-ին. Վերցված է 2020 թ․ ապրիլի 11-ին.
3. ↑  Gareth Harris (September 20, 2014), Designs for Beijing mega-museum unveiled Արխիվացված 2014-09-24 Wayback Machine *The Art Newspaper*.

Արտաքին հղումներ
----------------

* Official website of NAMOC

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BIBSYS: 7008931 · CiNii: DA18778269 · GND: 10009271-8 · ISNI: 0000000123538047 · LCCN: n88298175 · NKC: kn20060201007 · NLA: 36664660 · SUDOC: 128014318 · VIAF: 129120345 · ULAN: 500372257 · WorldCat VIAF: 129120345 |

 |

 |
**Տրիպլ Սեկ** (ֆր.՝ Triple Sec - «եռակի չոր»),նարնջի բույրով լիկյոր, որը նման է կյուրասաոյի լիկյորին (Curaçao), բայց պակաս քաղցր է և գույն չունի։ Ալկոհոլի պարունակությունը -15-40 %, խտություն - 1,09։

Հայտնագործվել է 1834 թվականին Ժան-Բատիստ Կոմբիեի կողմից Ֆրանսիայի Սոմյուր քաղաքում։ Ի սկզբանե այս լիկյորը նախատեսված էր հրուշակեղենի գործարանում իր սեփական արտադրության կոնֆետների և շոկոլադի մեջ ավելացնելու համար «Combier-Destre à Saumur»։ Մոտակայքում ռազմական հեծելազորային դպրոցի և մշտական գնորդների առկայությունը թույլ տվեց ոչ միայն ընդլայնել առևտուրը, այլև կազմակերպել համտեսման սենյակ, «Լիկյոր»։

Հիմնադրի որդին շարունակեց ընտանեկան բիզնեսը և այն հասցրեց միջազգային մակարդակի։ Вներկայումս «եռակի չոր» լիկյորը արտադրվում է աշխարհի բազմաթիվ ընկերությունների կողմից. բայց բնօրինակ արտադրողի «եռակի չոր»- ը վաճառվում է ապրանքանիշի ներքո «Original Combier»։ Լիկյորն օգտագործվում է «Մարգարիտա կոկտեյլ» պատրաստելու համար։

2000 թվականին «Maison Bollinger» ընկերությունը վաճառել է ձեռնարկությունը «Combier» Ֆրանկ Շուանին (ֆր.՝ Franck Choisne)։ Լիկյորների արտադրությունը մնում է անփոփոխ. դրա վրա, մասնավորապես, օգտագործվում են ձեռքի աշխատանք և հին պղնձե սպիրտային խորանարդներ։

Տես նայև
--------

* Куантро
* Կյուրասաո

Ծանոթագրություններ
------------------

* Տեսաձայնային նյութեր Վիքիպահեստում

1. ↑  ««Bar None Drinks»». Արխիվացված օրիգինալից 2012 թ․ մայիսի 18-ին. Վերցված է 2012 թ․ հոկտեմբերի 8-ին.
2. ↑  «Combier, ликёры на Луаре | Русский Париж» (ռուսերեն). Արխիվացված օրիգինալից 2019 թ․ հունվարի 20-ին. Վերցված է 2019 թ․ հունվարի 19-ին.
**«Ռոսլին» արվեստի հանդես,** հիմնադրվել է 2020 թվականի աշնանը, անդրանիկ համարը լույս է ընծայվել 2021 թվականի գարնանը։ Գրիգոր Մովսիսյան-Նաիրա Կարապետյան ամուսինների մեկենասությամբ, նույն տարում արվեստագետների և արվեստասերների դատին հանձնվեցին հանդեսի հաջորդ համարները, Գրիգոր Մովսիսյան-Նաիրա Կարապետյան ամուսինները հանդիսանում են հանդեսի բոլոր համարների հովանավորը։

«Ռոսլին» արվեստի հանդեսի գործունեություն
----------------------------------------

«Ռոսլին» արվեստի հանդեսը հրապարակվում է տարեկան չորս անգամ և նվիրաբերման սկզբունքով տարածվում է հանրապետության գեղարվեստական, գիտամշակութային, ուսումնական հաստատություններում, Ավետիք Իսահակյանի անվան գրադարանային ցանցում։

Հանդեսի մշտական ընթերցողներն են՝

* ՀՀ ԳԱԱ արվեստի ինստիտուտը,
* Հայաստանի նկարիչների միությունը,
* Հայաստանի ազգային պատկերասրահը,
* Մատենադարանը,
* Գեղարվեստի պետական ակադեմիան,
* Փ․Թերլեմեզյանի անվան գեղարվեստի քոլեջը,
* Երևանի պետական համալսարանը և այլն։

«Ռոսլին» արվեստի հանդեսը լուսաբանում է և՛ ժամանակակից արվեստագետներին, և՛ անցյալի դասականների ժառանգությունը։ Հանդեսն ընդգրկում է կերպարվեստը, թատրոնը, երաժշտարվեստը, ճարտարապետությունը և կինոն։ Հանդեսն ունի տարբեր խորագրեր, մասնաորապես նշենք «Եռաչափ խոստավանանք» և «Գինեձոն» խորագրերը։

Հանդեսի հիմնադիր խմբագիրն է հրապարակագիր Վրեժ Առաքելյանը։ Արվեստի բաժնի խմբագիրն է ՀՀ ԳԱԱ արվեստի ինստիտուտի տնօրեն, արվեստագիտության դոկտոր Աննա Ասատրյանը։ Խմբագիրն է հրապարակագիր Մարտին Հուրիխանյանը, պատասխանատու քարտուղարը՝ Սիլվիա Մանուչարյանը։

«Ռոսլին» արվեստի հանդեսը միաժամանակ իրականացնում է բազմաթիվ նախագծեր։ Մասնավորապես 2020-2021 թվականներին իրականացվել է «70 ճանապարհ դեպի տաճար» պլենարշավը ողջ հանրապետությունով ու Արցախով՝ ի նվիրումն Ն․Ս․Օ․Տ․Տ․ Գարեգին Բ Վեհափառ Հայրապետի 70-ամյակին։

Ծանոթագրություններ
------------------

1. ↑
2. ↑
3. ↑
4. ↑

Արտաքին հղումներ
----------------

* Պաշտոնական էջ ֆեյսբուքում
* «Ռոսլին» հանդեսի 3-րդ համար
**Ստևո Նիկոլիչ** (բոս․՝ Stevo Nikolić, դեկտեմբերի 4, 1984(1984-12-04), Շամաց, Սերբական Հանրապետություն, Բոսնիա և Հերցեգովինա), բոսնիացի ֆուտբոլիստ, հարձակվող։ Սերբական «Եդինստվո» (Սուրչին) ակումբի խաղացող։ Երկու խաղ է անցկացրել Բոսնիա և Հերցեգովինայի ազգային հավաքականում՝ դառնալով մեկ գոլի հեղինակ։

Ակումբային կարիերա
------------------

Ստևո Նիկոլիչը ծնվել է Բոսնիա և Հերցեգովինայի Սոցիալիստական Հանրապետության Շամաց քաղաքում։ Նա սկսել է խաղալ տեղի «Բորաց» ակումբում, իսկ 15 տարեկան հասակում տեղափոխվել է Բելգրադի «Օբիլիչ» ակումբ։ Այնուհետև 2 տարի անցկացրել է հիմնական կազմում։

2004 թվականին նա վերադարձել է Բոսնիա՝ պայմանագիր ստորագրելով գավաթի գործող գավաթակիր «Մոդրիչայի» հետ։ Նա այնտեղ խաղացել է մինչև 2008 թվականը, երբ տեղափոխվել է ռումինական «Օցելուլ»։ 2010 թվականին նա պայմանագիր է կնքել Բանյա Լուկայի «Բորացի» հետ, որի հետ նվաճել է Բոսնիայի չեմպիոնի կոչումը։ Բոսնիայում մեկ մրցաշրջան խաղալուց հետո նա տեղափոխվել է հունգարական «Դեբրեցեն»։

Դրանից հետո Նիկոլիչը խաղացել է ևս մի քանի ակումբում. 2014-2016՝ «Զրինսկի» (Մոստար), 2016-2017՝ «Ժելեզնիչար» (Սարաևո), 2018-2019՝ «Չելիկ» (Զենիցա), 2019-2020՝ «Ժարկովո» (Բելգրադ), 2020-2021՝ «Բրոդարաց» (Բելգրադ), իսկ 2021 թվականի հունվարից խաղում է սերբական «Եդինստվո» (Սուրչին) ակումբում։

Նվաճումներ
----------

Բոսնիա և Հերցեգովինայի քառակի չեմպիոն է «Մոդրիչայի», «Բորացի» և «Զրինսկիի» (2 անգամ) կազմում։ Հունգարիայի չեմպիոն և կրկնակի գավաթակիր է «Դեբրեցենի» կազմում։ Դարձել է 2006/2007 մրցաշրջանի Բոսնիայի առաջնության լավագույն ռմբարկու (19 գոլ)։

Միջազգային կարիերա
------------------

Նորամուտը Բոսնիա և Հերցեգովինայի ազգային հավաքականում Ստևո Նիկոլիչը նշել է 2008 թվականի հունվարի 30-ին` Ճապոնիայի ազգային հավաքականի հետ ընկերական խաղում։ Նույն թվականի հունիսի 1-ին իր միակ գոլը նա խփել է Ադրբեջանի հավաքականի հետ ընկերական խաղում։ Ազգային հավաքականում այլևս չի խաղացել։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2 3  «Stevo Nikolic - Player profile». *www.transfermarkt.com* (անգլերեն). Վերցված է 2021 թ․ մայիսի 31-ին.
4. ↑  «Career history at Glassrpske». Արխիվացված է օրիգինալից 2011 թ․ սեպտեմբերի 29-ին. Վերցված է 2016 թ․ նոյեմբերի 2-ին.
5. ↑  Strack-Zimmermann, Benjamin. «Stevo Nikolić». *www.national-football-teams.com* (անգլերեն). Վերցված է 2021 թ․ մայիսի 31-ին.
6. ↑  Ֆուտբոլիստի էջը *National Football Teams* կայքում(անգլ.)

Արտաքին հղումներ
----------------

* Ֆուտբոլիստի էջը *National Football Teams* կայքում(անգլ.)
* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · National Football Teams.com · Soccerway · Transfermarkt (խաղացող) · worldfootball.net (խաղացող) |

 |
**Լուսինե Զավենի Խառատյան** (1977, Երևան, Հայկական ԽՍՀ, ԽՍՀՄ), հայ արձակագիր, մշակութային մարդաբան։

Կենսագրություն
--------------

Ծնվել է 1977 թ. դեկտեմբերի 1-ին, Երևանում։ 1994 թ. ավարտել է Երևանի թիվ 88 միջնակարգ դպրոցը, 1999 թ.՝ Երևանի պետական համալսարանի պատմության ֆակուլտետը՝ ազգագրություն մասնագիտացմամբ։ 2000 թ. ուսանել է Կահիրեի դեմոգրաֆիական կենտրոնում, 2002-2004 թթ.՝ ԱՄՆ Միննեսոտայի համալսարանում և ստացել Հանրային քաղաքականության մագիստրոսի աստիճան։ Աշխատել է տարբեր միջազգային և տեղական կազմակերպություններում, այդ թվում՝ Գերմանիայի տեխնիկական համագործակցության ծրագրերում, Համաշխարհային Բանկի վաշինգտոնյան և երևանյան գրասենյակներում, Հազարամյակի մարտահարվեր հիմնադրամ - Հայաստան ծրագրում։ 2012-2018 թթ. գլխավորել է Գերմանիայի Ժողովրդական բարձրագույն դպրոցների միության Միջազգային համագործակցության ինստիտուտի (Դի-Վի-Վի Ինթերնեյշնալ) հայաստանյան գրասենյակը։ 2018 թվականից ՀՀ ԳԱԱ Հնագիտության և ազգագրության ինստիտուտի գիտաշխատող է։ Գրել սկսել է վաղ տարիքում, սակայն պարբերաբար տպագրվել է 2015 թ.-ից, սկզբում «Ինքնագիր» գրական հանդեսում, այնուհետև այլ գրական կայքերում։ 2018-ից Հայաստանի ՓԵՆ կենտրոնի անդամ է։ 2021 թ. Խառատյանի՝ Գրքի առաջին երևանյան փառատոնի (2017) դրամական մրցանակով հրատարակված «Անմոռուկի փակուղի» պատմվածքների ժողովածուն ընդգրկվել է Եվրոպայի Միության գրական մրցանակի 2021թ. Հայաստանի կարճ ցուցակում։

Գրքեր
-----

* Ծուռ գիրք, Երևան, Ակտուալ արվեստ, 2017, ISBN 978-9939-877-02-0
* Անմոռուկի փակուղի, Երևան, Գրանիշ, 2020 ISBN 978-9939-9175-7-3

Պարգևներ
--------

2017 թ. Գրքի Երևանյան 1-ին փառատոնի հավաստագիր

2018 թ. Հայաստանի Մշակույթի նախարարության դրամաշնորհ արկածային և գեղարվեստական հուշագրության ժանրում գրվելիք արձակի համար

Ծանոթագրություններ
------------------

1. ↑  «Հայտնի են ԵՄ գրական մրցանակի հավակնորդները». *www.escs.am*. Վերցված է 24.05.2021-ին.
2. ↑  «Շատ «Ծուռ գիրք»՝ ծռելու ու ծռվելու համար». *www.aravot.am*. Վերցված է 24.05.2021-ին.
3. ↑  ««Գրքի առաջին փառատոնն» ավարտվեց. կհրատարակվեն հաղթող մասնակիցների ստեղծագործությունները». *www.factor.am*. 27.11.2017. Վերցված է 24.05.2021-ին.

Արտաքին հղումներ
----------------

* Լուսինե Խառատյանը ՓԵՆ Հայաստանի կայքում
* Լուսինե Խառատյանի ստեղծագործությունները «Ինքնագիր» հանդեսում
* Լուսինե Խառատյանի ստեղծագործությունները Գրանիշում
|  |
| --- |
| **Սոխ թալիշյան** |
|  |
|
| **Դասակարգում** |
| **Թագավորություն** | Բույսեր (Plantae) |
| **Ենթատիպ** | Սերմնավոր բույսեր (Spermatophytes) |
| **Կարգ** | Ծնեբեկածաղկավորներ (Asparagales) |
| **Ընտանիք** | Շքանարգիզազգիներ (Amaryllidaceae) |
| **Ենթաընտանիք** | Սոխայիններ (Allioideae) |
| **Տրիբա** | *Allieae* |
| **Ցեղ** | Սոխ *(Allium)* |
| **Տեսակ** | **Սոխ թալիշյան** *(A. talyschense)* |
|
| **Միջազգային անվանում** |
| ***Allium talyschense***Grossh. 1928 |

**Սոխ թալիշյան** (լատին․՝ Allium talyschense Miscz. ex Grossh.), սոխազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։

Նկարագրություն
--------------

Սոխուկավոր բույս է, որի ցողունի բարձրությունը հասնում է 10-30 սմ-ի։ Տերևները տափակ են։ Ծաղկաբույլը՝ գլխիկանման։ Ծաղկապատը՝ գնդաձև–զանգականման, մասերը՝ սպիտակ, ամուր, ծիրանագույն ջղով։ Սոխուկները փոքրաթիվ են, մանր, դեղնավուն, փայլուն, գրեթե հարթ։

Տարածվածություն
---------------

Հայաստանում հանդիպում է միայն Դարեղեգիսի ֆլորիստիկական շրջանում՝ Խաչիկ և Գնիշիկ գյուղերի միջև։ Աճում է նաև Թալիշում։

Էկոլոգիա
--------

Աճում է ենթալպյան գոտում՝ ծովի մակարդակից 2200-2400 մ բարձրությունների վրա, քարքարոտ լանջերին։ Ծաղկում է հունիս–հուլիս ամիսներին, պտղաբերում՝ հուլիսից օգոստոս ընկած ժամանակահատվածում։

Պահպանություն
-------------

Կրիտիկական վիճակում գտնվող տեսակ է, որի տարածման և բնակության շրջանների մակերեսը 10 կմ²–ից պակաս է։ Այն համարվում է Հարավային Կովկասի էնդեմիկ։ Հայաստանում հայտնի է մեկ պոպուլյացիա։ Տեսակին ներքին գործոնների, պատահականության և արածեցման պատճառով սպառնում է միակ աճելավայրի կորուստ։ GITES-ի և Բեռնի կոնվենցիաների հավելվածներում ընդգրկված չէ։

Պահպանության գործողություններ չեն իրականացվում։

Ծանոթագրություններ
------------------

1. 1 2 3 4 5 6  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist |

 |

|  |  |  |
| --- | --- | --- |
| 

|  |  |
| --- | --- |
| Տաքսոնինույնացուցիչներ | 
* Վիքիցեղեր: Allium talyschense
* EoL: 1085026
* GBIF: 2856810
* iNaturalist: 1101630
* IPNI: 528969-1
* Plant List: kew-296751
* POWO: urn:lsid:ipni.org:names:528969-1
* Tropicos: 18404725
* WCSP: 296751

 |

 |
**Հայկ Մարգարյան** (հունիսի 28, 1985(1985-06-28), Երևան, Հայկական ԽՍՀ, ԽՍՀՄ), հայ ռեփեր, ավելի հայտնի է իր բեմական անվամբ՝ **ՀՏ Հայկո**։

Վաղ կյանք
---------

Հայկ Մարգարյանը ծնվել է 1985 թվականի հունիսի 28-ին Երևանում։ Ավարտել է Չեխովի անվան № 55 դպրոցը։ Այնուհետև ուսումը շարունակել է Սայաթ-Նովայի անվան երաժշտական դպրոցում, որտեղ սովորել է նվագել դաշնամուր և շեփոր։ Ավելի ուշ Հայկը ավարտել է Հայաստանի պետական ճարտարագիտական համալսարանը՝ էլեկտրատեխնիկ մասնագիտացմամբ։

Երաժշտական գործունեություն
--------------------------

Հայկոն իր երաժշտական գործունեությունը սկսել է 2001 թվականին, երբ Միշոյի հետ հիմնադրել են «Հայ Տղեք» խումբը։ Այն առաջին ռեփ խումբն էր Հայաստանում։ Միասին նրանք թողարկել են երկու ալբոմ, ութ երաժշտական տեսահոլովակ և համերգներով հանդես են եկել ինչպես Հայաստանում, այնպես էլ այլ երկրներում։ Խումբն իր գործունեությունն ավարտել է 2007 թվականին (պաշտոնապես՝ 2008), որից հետո տղաները շարունակել են իրենց գործունեությունն առանձին։

### AntiSystem

2012 թվականի մայիսի 15-ին ՀՏ Հայկոյի յութուբյան ալիքում բեռնվել է նոր երգ՝ *AntiSystem* անվանումով։ Այն քաղաքական հիփ հոփ կատարում է՝ գրված «Մաշտոցի պուրակ» շարժման ազդեցության տակ։ Սա հատկապես երիտասարդներին ոգեշնչել է Հայաստանում անարդարության դեմ գործողությունների։ Երգում խոսվում է նաև Սուրեն Զոլյանին Երևանի Վալերի Բրյուսովի անվան պետական լեզվահասարակագիտական համալսարանի ռեկտորի պաշտոնից ազատելու մասին, ինչը բողոքարկվել է հարյուրավոր ուսանողների կողմից։ Մեկ ամիս անց հոլովակը գրանցել է 50,000-ից ավելի դիտում։

Ձայնասկավառակներ
----------------

### Հայ Տղեք

* «Հայ Տղեք» - 2004
* «Մի Կաթիլ Մեղր» - 2006

### Սոլո ալբոմներ

* «Անցած էտապ» - 2008
* «Քուանշ» - 2009

Ծանոթագրություններ
------------------

1. ↑  «Հայ աստղեր (Հայկ Մարգարյան`ՀՏ Հայկո)». Արխիվացված է օրիգինալից 2021 թ․ օգոստոսի 13-ին. Վերցված է 2021 թ․ սեպտեմբերի 16-ին.
2. ↑  ՀՏ Հայկո. «Ես բողոքներ շատ ունեմ…» Արխիվացված 2010-03-28 Wayback Machine
3. ↑  «Armenia Rap Rapprochement: Hay Tgheq Misho and Hayko reach peace over "puppy" protocols». Արխիվացված է օրիգինալից 2010 թ․ դեկտեմբերի 15-ին. Վերցված է 2021 թ․ սեպտեմբերի 16-ին.
4. ↑  «ՀՏ ՀԱՅԿՈ». Արխիվացված է օրիգինալից 2021 թ․ հոկտեմբերի 2-ին. Վերցված է 2021 թ․ հոկտեմբերի 2-ին.
5. ↑  HT Hayko - AntiSystem on YouTube

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | ՅուԹյուբ |
|  |
| Բառարաններ և հանրագիտարաններ | AV Production |

 |